Seejärel liikus mõte nende hinnanguliselt ligi 100 000 eestlaseni, kes teenivad endale ja/või oma perele elatist mujal maailmas - küll peamiselt ühises Euroopa Liidu peres - , aga meie oma minevik pole veel nii kauge, et me ei saaks mõista neid, kes on parema elu nimel suundunud kodust eemale. Meile pole  võõras ei inimkaubandus (mis pole veel kriminaalseadustikus eraldi paragrahvikski vormistud ning ametlikult seega siiamaani ei eksisteeri), pidevalt võib lugeda vahendajaid, kes kergeusklikke välismaale tööle värbavad - olgu selleks siis tantsutüdrukud, "tantsutüdrukud", mõni hooajaline töö või midagi muud. Leedus hiljuti toimunud rahvaloendus mõjus šokeerivalt, sest riigist on lahkunud 500 000 inimest. Peamine põhjus lahkumiseks on töö.